burgasdotpro/wikipedia huggingface dataset:
Martina Brisudová

Mgr. Martina Brisudová, rod. Ridzoňová (* 30.05.1974, Lučenec) je od roku 2018 primátorka mesta Poltár a súčasná poslankyňa NR SR.
Životopis.
Martina Brisudová sa narodila v Lučenci a vyrastala v meste Poltár.
V rokoch 1988-1992 absolvovala Strednú zdravotnícku školu v Košiciach, odbor diétna sestra. Vo vysokoškolskom štúdiu pokračovala na Univerzite Jána Amosa Komenského v Bratislave odbor učiteľstvo všeobecnovzdelávacích predmetov v rokoch 1994-1999. Neskôr v rokoch 2008-2010 si rozšírila svoje vysokoškolské vzdelanie o odbor slovenský jazyk a literatúra na Univerzite Mateja Bela v Banskej Bystrici.
V roku 1992 pracovala ako asistent výživy v Turčianskych Tepliciach. V rokoch 1992-2007 sa vrátila späť do rodného Poltára, kde zaujala pozíciu samostatného odborného referenta na Mestskom úrade v Poltári. V roku 2004 učila na Gymnáziu v Poltári. V rokoch 2007-2008 pracovala ako redaktorka v Slovenskom rozhlase a v Rádiu Regina. Od roku 2008 pracuje na Mestskom úrade v Banskej Bystrici na pozícii tlačovej tajomníčky, redaktorky Radničných novín, neskôr na odbore propagácie. Od roku 2016 až do roku 2018 pôsobila ako samostatný radca na Úrade práce, sociálnych vecí a rodiny v Lučenci.
Od roku 2010 zastávala aj viaceré verejné funkcie. V rokoch 2010 -2018 bola poslankyňou MsZ v Poltári. Zastávala aj funkciu zástupkyne primátora mesta Poltár v rokoch 2010-2014. Popri tom bola predsedníčkou školskej komisie. Od roku 2014 až do roku 2018 bola členkou ekonomickej a kultúrnej komisie pri MsZ v Poltári. V tom istom časovom rozmedzí zastávala funkciu predsedníčky Rady školy pri ZUŠ v Poltári. Od roku 2010 je členkou ZPOZ. V decembri 2018 sa stala primátorkou mesta Poltár. Súčasne je od roku 2020 aj poslankyňou NR SR a členkou výboru pre verejnú správu a regionálny rozvoj.
__INDEXOVAT__
Radko Mesiar

Prof. RNDr. Radko Mesiar DrSc. (* 26. august 1951, Bratislava) je slovenský matematik a univerzitný profesor, ktorý pôsobí na Katedre matematiky a deskriptívnej geometrie Stavebnej fakulty STU v Bratislave. Je autorom vyše 600 vedeckých článkov registrovaných v databáze Scopus, na ktoré má v nej viac ako 10 000 ohlasov. Jeho odborné publikácie dosahujú Hirschov index 66 , čím sa zaraďuje medzi najproduktívnejších a najcitovanejších slovenských vedcov.
Vzdelanie a kariéra.
Pôsobí na Stavebnej fakulte STU od r. 1978, kde po skončení štúdia matematiky na Prírodovedeckej fakulte Univerzity Komenského v Bratislave a internej ašpirantúry na Matematicko-fyzikálnej fakulte UK (vyčlenenej v roku 1980 z PriF UK) začal pracovať ako odborný asistent na Katedre matematiky a deskriptívnej geometrie Stavebnej fakulty SVŠT v Bratislave, od roku 1983 ako docent a od roku 1998 ako profesor. V roku 1996 obhájil vedeckú hodnosť DrSc. v odbore Kybernetika na Ústave teórie informace a automatizace AV ČR, Praha. V rokoch 19942000 a od roku 2004 do januára 2021 (s výnimkou 6 mesiacov) bol vedúcim Katedry matematiky a deskriptívnej geometrie Stavebnej fakulty STU. Pod jeho vedením bolo úspešne obhájených 18 dizertačných prác na STU v Bratislave a 2 dizertačné práce v zahraničí. Bol členom viacerých vedeckých rád (STU, Stavebnej fakulty STU, Prírodovedeckej fakulty Ostravskej univerzity, Fakulty elektrotechnickej ČVUT v Prahe). Pôsobí v redakčných radách viacerých popredných časopisov: Fuzzy sets and Systems , Information Sciences , Iranian Journal of Fuzzy Systems , Kybernetika , Axioms a mnohých ďalších.
Ocenenia.
Je držiteľom viacerých ocenení za vedecký prínos a rozvoj matematických vied. V 2003 mu bola udelená cena MŠMT SR za vedecké výsledky. V roku 2005 medaila B. Bolzana akademickou radou AV ČR v Prahe za rozvoj matematických vied , v roku 2009 cena Vedec roka STU 2009 v kategórii „Významný vedecký prínos“ za vytvorenie základov teórie agregačných funkcií zavŕšených monografiou „Aggregation Functions“ a v roku 2017 Vedec roka STU 2017 za významný prínos k zviditeľneniu STU v rámci svetovej vedy, najmä v oblasti matematiky a teoretických základov informačných technológií. Od roku 2017 je členom Učenej spoločnosti Slovenska.
Zmrzlina (rozlišovacia stránka)

Zmrzlina môže byť:
Mrazené

Mrazené (zastarano aj "mražené", "mrazennuo") môže byť:
Zmrzka

Zmrzka môže byť:
Vinci (podnik)

Vinci S.A. (staršie: "Société Générale d’Entreprises" - SGE) je druhá najväčšia spoločnosť na svete v koncesnom a stavebnom priemysle, zamestnáva po celom svete 222 397 ľudí. Aktivity spoločnosti Vinci sú rozdelené do piatich divízií: "Vinci Autoroutes", "Vinci Concessions", "Vinci Energies", "Eurovia" a "Vinci Construction". V roku 2019 je spoločnosť prítomná vo viac ako 100 krajinách s obratom 201,053 miliárd EUR.
Ladislav Potměšil

Ladislav Potměšil (* 2. september 1945, Praha – † 12. júl 2021) bol český herec, známy vďaka svojim komediálnym rolám.
Životopis.
Vyštudoval pražskú DAMU (absolvoval v roku 1969), získal angažmán v Realistickom divadle, kde potom pôsobil až do roku 1988. Neskôr hral v Divadle S. K. Neumanna v Libni a od roku 1993 bol členom súboru Divadla na Vinohradoch.
Široké uplatnenie našiel vo filme a televízii, ako aj dabingu.
Prvýkrát bol ženatý s herečkou Jaroslavou Pokornou, s ktorou mal dcéru Máriu. Od roku 1973 až do svojej smrti bol ženatý s herečkou a dabérkou Jaroslavou Brouskovou (zoznámili sa v roku 1970 na konkurze do filmu "Dvě věci pro život"), mal s ňou dvoch synov Ladislava mladšieho (* 1974) a Jana (* 1978).
Zomrel 12. júla 2021 vo veku 75 rokov na rakovinu.
Axolotl

Axolotl (staršie aj: axolotel) môže byť:
Roundabout

„Roundabout“ je prvá skladba britskej progresívno-rockovej skupiny Yes z albumu "Fragile". Skladbu zložili Jon Anderson a Steve Howe a produkovala ju skupina spolu s producentom Eddym Offordom. V januári 1972 pieseň vyšla ako singel so skladbou „Long Distance Runaround“ na strane B a stala sa jedným z najslávnejších diel skupiny Yes. 
Pieseň vznikla, keď bola skupina na turné, a cestovala z Aberdeenu do Glasgowa. Cestou prešla mnohými kruhovými objazdmi (angl. "roundabouts").
Internetový mém.
V roku 2012 bola skladba použitá ako záverečná ústredná pieseň prvej série anime seriálu "JoJo's Bizzare Andventure". V roku 2016 sa skladba stala zvučkou internetového mému "To Be Continued". Mémové videá obsahujú úvodný riff akustickej gitary tejto piesne a potom sa zhodujú s vloženým nápisom „To Be Continued“, ktorý je zvyčajne zastavený v okamihu, keď sa zdá, že niekomu hrozí nehoda, zranenie alebo smrť.
Lac operón

Laktózový operón, často i "lac" operón, je najbežnejším príkladom operónu. Tento operón zabezpečuje transport a metabolizmus laktózy. Väčšina baktérií preferuje glukózu ako zdroj uhlíka, avšak vďaka lac operónu sú schopné efektívne tráviť aj laktózu, keď je glukóza nedostupná, a to práve vďaka beta-galaktozidáze. Génová regulácia lac operónu bol prvý regulačný mechanizmus, ktorý bol jasne pochopený, takže sa stal hlavným príkladom génovej regulácie prokaryotov. Jedná sa o operón, ktorý obsahuje promótor, operátor a tri gény - "lacZ," "lacY" a "lacA". Vyskytuje sa napríklad u "E. coli" a mnohých iných baktérií črevnej mikroflóry. Tieto tri gény umožňujú mikroorganizmom tráviť laktózu:
Induktorom lac operónu je alolaktóza.
François Jacob a Jacques Monod využili metabolizmus laktózy na zistenie toho, podľa čoho bunky vedia, ktorý enzým majú syntetizovať. Za ich výskum na tomto operóne získali Nobelovu cenu v roku 1965.
Cistrón

Cistrón je synonymum k slovu „gén“. Tento názov sa používa na zdôraznenie toho, že gény vykazujú špecifické chovanie pri cis-trans teste; rôzne pozície (lokusy) v genóme sú cistrónové.
História.
Slová cistrón a gén sa začali používať ešte predtým, než pokrok v biológii potvrdil, že vlastne hovoria o prakticky tom istom koncepte. Podobným spôsobom vzniklo mnoho iných synoným v prírodných vedách.
Názov cistrón začal používať Seymour Benzer v článku "The elementary units of heredity" (Základné jednotky dedičnosti). Cistrón bol definovaný podľa testu použiteľného u väčšiny organizmov, občas nazývaného cis-trans test, častejšie nazývaný komplementačný test.
Definícia.
Predpokladajme, že mutácia na chromozómovej pozícii formula_1 je zodpovedná za zmenu v recesívnej vlastnosti diploidného organizmu (ktoré majú chromozómy v pároch). Mutácia je recesívna vtedy, ak organizmus vykazuje wild type fenotyp (pôvodnú vlastnosť), dokým nemá mutáciu na oboch chromozómoch (homozygotná mutácia). Touto mutáciou môže byť napríklad zmena farby očí - ak pôvodná vlastnosť znamená červenú farbu očí, mutácia môže spôsobiť napríklad bielu farbu očí. Rovnako predpokladajme inú mutáciu, na pozícii formula_2, ktorá je zodpovedná za tú istú recesívnu vlastnosť. Pozície formula_1 a formula_2 sú na tom istom cistróne, ak má organizmus mutáciu na pozícii formula_1 jedného chromozómu a na pozícii formula_2 párového chromozómu a vykazuje recesívnu vlastnosť napriek tomu, že nie je homozygot pre ani jednu z týchto dvoch mutácií. Naopak, ak má pôvodnú vlastnosť, hovoríme, že tieto pozície patria na rôzne cistróny/gény. Jednoducho povedné, mutácie na tom istom cistróne nekomplementujú; naopak, mutácie na rôznych cistrónoch môžu komplementovať. 
Ako príklad, operón je časťou DNA, ktorá po transkripcii tvorí súvislý segment RNA, ale obsahuje viac ako jeden cistrón/gén. Operón je polycistrónový, zatiaľ čo bežné gény sú monocistrónové.
-óza

Prípona -óza sa využíva v biochémii na tvorbu názvov cukrov. Táto latinská prípona znamená napríklad „plný (niečoho)“ alebo „ako (niečo)“. Existujú rôzne spôsoby, ako pomenovať cukry konkrétnejšie.
Existujú nasledovné teórie ohľadne pôvodu prípony -óza: 
Mnosacharidy.
Monosacharidy, najjednoduchšie cukry, sa dajú pomenovať podľa počtu uhlíkových atómov v každej molekule cukru. Pentóza je päťuhlíkový monosacharid, zatiaľ čo hexóza je šesťuhlíkový monosacharid. Aldehydové monosacharidy sa nazývajú aldózy a ich názvy končia koncovkou -óza, ketónové monosacharidy sa nazývajú ketózy a ich názvy končia koncovkou -ulóza. Tieto dva spôsoby pomenovanie je možné medzi sebou ľubovoľne kombinovať. Napríklad glukóza patrí medzi aldohexózy (má šesť uhlíkov a aldehydovú skupinu), zatiaľ čo ribulóza je ketopentóza (má päť uhlíkov a ketónovú skupinu). 
Okrem lineárneho reťazca tvoria sacharidy aj cyklické štruktúry. Sacharidy, ktoré tvoria päťčlenný kruh, sa všobecne nazývajú furanózy, zatiaľ čo sacharidy tvoriace šesťčlenný kruh sa všeobecne nazývajú pyranózy.
Oligosacharidy a polysacharidy.
Zložitejšie cukry, ako disacharidy a polysacharidy, sú pomenovávané podľa ich vlastností. Laktóza, disacharid prítomný v mlieku, je pomenovaný podľa latinského slova pre mlieko spojeného s koncovkou pre cukor - jej názov teda znamená „mliečny cukor.“ Polysacharid tvoriaci rastlinný škrob sa nazýva amylóza, alebo „škrobový cukor,“ z latinského amylum (škrob).
Haworthova projekcia

Haworthova projekcia je bežný spôsob zápisu sacharidov. Využíva štruktúrny vzorec na reprezentáciu cyklickej štruktúry monosacharidov s využitím jednoduchej trojdimenzionálnej perspektívy. Tento typ zápisu je bežne využívaný v organickej chémii a biochémii.
Haworthova projekcia je pomenovaná po birtskom chemikovi Sirovi Normanovi Haworthovi.
Haworthova projekcia má nasledovné charakteristiky:
Vinci

Vinci môže byť:
Engie

Engie (2008-2015: GDF Suez) je francúzska skupina podnikov činná v oblasti energetiky. Jej materská spoločnosť sa volá Engie SA (2008-2015: GDF Suez SA). Skupina vznikla v roku 2008 fúziou skupín podnikov Gaz de France (GDF) a Suez.
V roku 2015 to bola tretia najväčšia globálna skupina v energetickom sektore, s výnimkou ropy. Hlavným akcionárom je francúzsky štát, ktorý má štvrtinu kapitálu (23,64 % kapitálu a 33,84 % hlasovacích práv spoločnosti Engie).
V roku 2016 sa skupina pustila do hlbokej transformácie zameranej na energiu a digitálny prechod. 
Engie mala v roku 2018 158 505 zamestnancov a jej tržby boli 60,6 miliárd eur.
Skupina je uvedená v Bruseli, Luxemburgu a Paríži a je súčasťou burzových indexov CAC 40, BEL20 a Euronext 100.
Air Liquide

Air Liquide je medzinárodná francúzska skupina podnikov špecializujúca sa na priemyselné, zdravotné, environmentálne a výskumné plyny. Jej materská spoločnosť sa volá L’Air Liquide S.A.
Skupina pôsobí v osemdesiatich krajinách sveta a obsluhuje viac ako 3,6 milióna zákazníkov a pacientov. Spoločnosť "L'Air Liquide S.A." je kótovaná na parížskej burze cenných papierov a je súčasťou indexov CAC 40, Euro Stoxx 50 a FTSE4Good.
Cesnak domáci

Cesnak domáci môže byť alternatívny (starší) názov druhu:
Thales Group

Thales Group je nadnárodná skupina s elektronikou špecializujúca sa na letecký, obranný, bezpečnostný a pozemný transport so sídlom v parížskej štvrti La Défense.
Thales je kótovaná na parížskej burze cenných papierov, ktorá je 2. apríla 2019 zastúpená v 80 krajinách a zamestnáva 80 000 ľudí. Je jedným zo svetových lídrov v leteckom, vesmírnom, obrannom, bezpečnostnom a dopravnom priemysle.
Skupina sa datuje do roku 1998, kedy pobočky špecializované na vojenské aktivity spoločností "Alcatel", "Dassault Électronique" a "Thomson-CSF" vytvorili novú spoločnosť. Koncom roku 2000 prevzala spoločnosť svoj súčasný názov.
Terkel Møhl

Terkel Møhl (* 20. jún 1965, Dánsko) je dánsky hudobník a stredoškolský učiteľ. Je známy ako basgitarista rockovej skupiny Magtens Korridorer.
Má vysokoškolské vzdelanie v odbore história a angličtina na univerzite v Roskilde a v minulosti bol asistentom výskumu.
Rasmus Kern

Rasmus Kern (* 28. november 1968, Dánsko) je dánsky gitarista a člen skupiny Magtens Korridorer. Okrem gitary hrá v skupine aj na ústnu harmoniku a klávesy. Denne pracuje na sociálnej psychiatrii v obci Hvidovre.
Perlová cibuľa

Perlová cibuľa (iné názvy: perlovka, cibuľa perlovka) môže byť iné označenie:
Izopropyl β-D-1-tiogalaktopyranozid

Izopropyl β--1-tiogalaktopyranozid (IPTG) je reagent využívaný v molekulárnej biológii. Svojou štruktúrou pripomína alolaktózu, čo je laktózový metabolit spúšťajúci transkripciu "lac" operónu. Preto sa využíva na indukciu expresie proteínov, ktoré sú pod riadením lac operátoru. 
Mechanizmus pôsobenia.
Podobne ako alolaktóza, IPTG sa viaže na lac represor a alostericky uvoľňuje tetramérny represor z lac operátoru, čím umožňuje transkripciu génov v lac operóne, ako je gén kódujúci beta-galaktozidázu, hydrolyzačný enzým katalyzujúci hydrolýzu β-galaktozidov na monosacharidy. Narozdiel od alolaktózy však atóm síry v IPTG tvorí väzbu, ktorú bunka nevie hydrolyzovať, takže sa tento induktor nemetabolizuje. Jeho koncentrácia je teda počas experimentu konštantná.
Príjem IPTG bunkami "E. coli" môže byť nezávislý na pôsobení laktózapermeázy, keďže zahŕňa i iné dráhy. V nízkych koncentráciách vstupuje IPTG do bunky vďaka laktózapermeáze, ale pri vyšších koncentráciách (typických pre indukciu proteínov) môže IPTG vstúpiť do bunky nezávisle na laktózapermeáze.
Využitie v laboratóriu.
Ak sa IPTG skladuje ako prášok pri teplote 4 °C alebo nižšej, je stabilný po dobu 5 rokov. V roztoku je omnoho menej stabilný - Sigma-Aldrich neodporúča skladovanie dlhšie ako mesiac pri izbovej teplote. IPTG je efektívnym induktorom proteínovej expresie pri koncentráciách 100 μM až 3,0 mM. Typicky sa pridáva sterilný filtrovaný roztok IPTG s koncentráciou 1 M v pomere 1:1000 k exponenciálne rastúcej bakteriálnej kultúre, čím sa dosiahne koncentrácia 1 mM. Použitá koncentrácia závisí na požadovanej sile indukcie a rovnako na genotype použitých buniek či plazmidov. Ak je prítomný "lacIq" mutant, ktorý produkuje nadmerné množstvo lac represoru, môže byť nutné použiť vyššie koncentrácie IPTG.
IPTG sa používa v modrobielom teste spolu s farbivom X-gal. Tento test umožňuje identifikáciu transformovaných kolónií s rekombinantným plazmidom počas klonovacích experimentov oproti kolóniám, ktoré rekombinantný plazmid nemajú.
Perlovka

Perlovka môže byť:
Saint-Gobain (podnik)

Saint-Gobain je francúzska spoločnosť špecializujúca sa na výrobu, transformáciu a distribúciu materiálov.
Spoločnosť bola založená Jean-Baptiste Colbertom (1619-1663) v roku 1665 pod názvom "Manufacture royale des glaces". Spoločnosť je prítomná v šesťdesiatich ôsmich krajinách a v roku 2019 zamestnáva takmer 171 000 ľudí. Od roku 2019 sa sídlo spoločnosti nachádza v La Défense, Tour Saint-Gobain, v obci Courbevoie.
Psota

Psota môže byť:
Psotovité

Psotovité môže byť slovenský názov:
Honenie

Honenie môže byť:
TotalEnergies

TotalEnergies SE je súkromná francúzska ropná a plynárenská spoločnosť. Je to jedna zo šiestich „veľmi dôležitých“: je to piata zo šiestich najväčších svetových spoločností v tomto odvetví, za spoločnosťami ExxonMobil, Shell, BP a Chevron a pred spoločnosťou ConocoPhillips. Je to prvá francúzska spoločnosť s obratom v roku 2015, piata spoločnosť v Európe a 24. na svete, rovnako ako štvrtá trhová kapitalizácia v eurozóne v roku 2015. Jej aktivity pokrývajú celý výrobný reťazec, od ťažby ropy. a zemný plyn na energiu vrátane špeciálnej rafinácie a komerčnej distribúcie.
"Total Énergies" je spoločnosť, ktorá je aktívna aj v odvetviach výroby energie a nízkouhlíkovej energie.
Skupina Total je prítomná vo viac ako 130 krajinách a má viac ako 100 000 zamestnancov, z toho takmer 25% vo Francúzsku. "Total Énergies" je tiež veľká chemická spoločnosť.
V decembri 2022 mimovládne organizácie Friends of the Earth, Survie a štyri ugandské mimovládne organizácie poslali ropnú skupinu Total pred súd a obvinili ju z porušenia zákona o povinnosti bdelosti veľkých francúzskych spoločností v oblasti ľudských práv a životného prostredia.
Ukájanie

Ukájanie (zriedkavo: ukojovanie; dokonavý vid: ukojenie) môže byť:
Ukojenie môže byť aj zastarano aj nadojčenie , pozri dojčenie
Sanofi

Sanofi je francúzska nadnárodná spoločnosť, ktorej predmetom podnikania sú farmácia (najmä lieky na predpis v oblasti cukrovky, zriedkavých chorôb, roztrúsenej sklerózy a onkológie a výrobky na ochranu spotrebiteľa) a vakcíny.
V roku 2015, krátko po príchode Oliviera Brandicourta ako výkonného riaditeľa, začala skupina strategický posun od organizácie k geografickej oblasti (sedem subjektov) k organizácii smerom k produktom (päť subjektov).
Sanofi, popredná francúzska spoločnosť v oblasti výskumu a vývoja, investovala do tejto oblasti v roku 2018 5,894 miliárd eur (17,1% obratu).
French River (rieka v Ontáriu)

French River (, ) je rieka v kanadskej provincii Ontário. Tečie z jazera Lake Nipissing na západ do zálivu Georgian Bay v Hurónskom jazere. Nachádza sa v provinčnom parku French River Provincial Park.
Rieka bola dôležitá pri obchode s kožušinou a pri objavovaní oblasti francúzskymi objaviteľmi. Neskôr bola ekonomicky dôležitá produkcia dreva. V dnešnej dobe sa rieka využíva primárne na rekreačné účely. V roku 1986 získala označenie Canadian Heritage River.
Geografia.
French River tečie cez typickú krajinu Kanadského štítu.
Medzi prítoky patria:
Algonkinovia z regiónu ju využívali ako dopravný koridor. Odžibvejovia ju pomenovali Wemitigoj-Sibi.
Orange (podnik)

Orange S.A. je francúzska telekomunikačná spoločnosť. Na konci roka 2019 mala po celom svete takmer 266 miliónov zákazníkov, čo je viac ako oznámené v roku 2018. V roku 2019 je spoločnosť lídrom alebo druhým operátorom v 75% európskych krajín, v ktorých bola založená. A to v 83% krajiny v Afrike a na Strednom východe.
French River

French River môže byť:
Zmena klímy

Zmena klímy (iné názvy: klimatická zmena, zmena podnebia) môže byť:
Koncerty na garážach

Koncerty na garážach alebo Garáže pod Prístavným mostom je priestor určený na konanie undergroundových koncertov na Prístavnej ulici v Bratislave. Ide o priestor v alebo pred otvorenou garážou v radovej výstavbe panelových garáží. V polovici 90. rokov 20. storočia sa tu začali organizovať prvé koncerty s organizáciou na štýl DIY.
História.
Prvý koncert na garážach mali odohrať poľské punkrockové skupiny Apatia a Matka Boska. Nakoniec od roku 1994 pred svojou vlastnou skúšobňou pravidelne hrávala slovenská hardcoremetalová skupina Testimony s hosťami. Neskôr sa koncerty začali konať pred inou garážou, o niečo ďalej od Prístavného mosta. Tu sa konali do augusta 2021, kedy ju nahradilo drevené pódium na kolieskach dočasne umiestňované v prejazde medzi garážami.
Doprava.
Najbližšou zastávkou MHD je zastávka Plynárenská, ktorá je od garáží vzdialená okolo 280 m. Garážová výstavba sa nachádza v slepej uličke.
Juraj Zaťko

Juraj Zaťko (* 5. jún 1987, Bratislava) je slovenský volejbalista. Hráva na pozícii nahrávača. Od roku 2008 je členom . V roku 2005 sa stal najlepším rozohrávačom Majstrovstiev sveta mužov do 19 rokov. S národným tímom Slovenska vyhral v roku 2011 Európsku ligu. V rokoch 2016 a 2017 sa stal majstrom Slovenska s tímom VK Bystrina SPU Nitra. Od sezóny 2020/2021 je hráčom VKP Bratislava.
Klubové úspechy.
Majstrovstvá Českej republiky:
Český pohár:
Majstrovstvá Nemecka:
Nemecký pohár:
Majstrovstvá Slovenska:
Stredoeurópska liga:
Reprezentačné úspechy.
Európska Liga:
Copa América 2021

Majstrovstvá Južnej Ameriky vo futbale 2021 alebo aj Copa América 2021 bol 47. ročník Copa América. Konal sa od 13. júna do 10. júla 2021. Hralo sa na piatich štadiónoch v štyroch mestách v Brazílii. Na turnaji sa tentokrát nepredstavili pozvané tímy z iných kontinentov a tak turnaj mal iba desať účastníkov.
Pandémia COVID-19.
Turnaj sa mal konať v roku 2020 ale v marci 2020 CONMEBOL odložil Copa América na rok 2021 kvôli šíreniu koronavírusu. Copa America 2021 mala pôvodne hostiť Kolumbia a Argentína ale kvôli pandémii sa celý turnaj konal v Brazílii pred prázdnymi tribúnami. Výnimkou bol finálový zápas, ktorého sa mohlo zúčastniť obmedzené množstvo divákov spĺňajúce miestne predpisy.
Štadióny.
Dňa 1. júna 2021, brazílska vláda a brazílska futbalová federácia oznámila že sa bude hrať v štyroch mestách: Rio de Janeiro, Brazília, Cuiabá a Goiânia, v štyroch mestách na piatich štadiónoch
Tímy.
Na turnaji sa predstavilo všetkých desať členov CONMEBOL. Na turnaji sa mal predstaviť aj Katar a Austrália, lenže kvôli ázijskej kvalifikácii na majstrovstvá sveta 2022 sa turnaja nemohli zúčastniť. Prvýkrát od roku 1991 na turnaji neboli pozvané tímy z iných konfederácii.
Skupinová fáza.
Tímy sú rozdelené do dvoch päťčlenných skupín. Do štvrťfinále postupujú prvé štyri tímy v každej skupine
Skupina A (južná zóna).
Zápasy
Skupina B (severná zóna).
Zápasy
Štatistiky.
Najlepší hráč: Lionel Messi
Najlepší strelec: Lionel Messi a Luis Díaz (obaja po štyri góly)
Najlepší brankár: Emiliano Martínez
Vysielacie práva TV.
Vysielacie práva na Copa America 2021 mala slovenská stanica Digi Sport TV.
Happier Than Ever

Happier Than Ever je druhý štúdiový album americkej speváčky a skladateľky Billie Eilish, ktorý vyšiel 30. júla 2021 prostredníctvom vydavateľstiev Darkroom a Interscope Records. Nasleduje po jej prvom štúdiovom albume "When We All Fall Asleep, Where Do We Go?"
Z albumu vyšlo päť singlov: „My Future“, „Therefore I Am“, „Your Power“, „Lost Cause“ a NDA“. Prvé tri sa umiestnili v top 10 amerického rebríčka "Billboard" Hot 100. Na propagáciu albumu sa Eilish v roku 2022 chystá na svetové turné Happier Than Ever World Tour. 3. septembra 2021 vyjde na Disney+ koncertný film "Happier Than Ever: A Love Letter to Los Angeles". 
Tento album sa stal najviac predobjednávaným albumom histórie Apple Music.
Zoznam skladieb.
Všetky skladby boli zložené Billie Eilish O'Connellovou a Finneasom O'Connellom. Celý album bol produkovaný Finneasom.
Veľká cena Veľkej Británie 2021

Veľká cena Veľkej Británie 2021 (angl. Formula 1 Pirelli British Grand Prix 2021) boli preteky Formuly 1, ktoré sa konali dňa 18. júla 2021 na okruhu Silverstone Circuit v Silverstone. Bola to desiata Veľká cena sezóny 2021.
V rámci tejto Veľkej ceny sa prvýkrát uskutočnila takzvaná "šprintová kvalifikácia". V piatok večer sa konala kvalifikácia podľa klasického formátu, ktorá určila štartovné poradie na sobotňajšiu "šprintovú kvalifikáciu". Tá sa jazdila na tretinovú vzdialenosť Veľkej ceny, čiže na približne 100 km. Podľa výsledku tohto "šprintu" sa štartovalo do Veľkej ceny, ktorá sa konala v nedeľu. Prví traja pretekári "šprintu" získali majstrovské body podľa formátu 3 2 1. Navyše je víťaz "šprintovej kvalifikácie" oficiálne vedený ako držiteľ Pole Position.
15. júla, vo štvrtok pred Veľkou cenou, bol predstavený model monopostu v životnej veľkosti podľa nových pravidiel, ktoré vstúpili do platnosti od nasledujúcej sezóny 2022. Nové aerodynamické pravidlá boli zavedené s cieľom uľahčiť pretekárom predbiehanie a následovanie jazdca pred nimi. Okrem toho sú vozidlá vybavené 18° pneumatikami, na rozdiel od 13° pneumatík používaných do konca sezóny 2021.
Priebeh pretekov.
Síce bol Lewis Hamilton najrýchlejší v kvalifikácii, tá ale len určila štartovné poradie na "šprint", ktorý Max Verstappen vyhral práve pred Lewisom Hamiltonom a Valtterim Bottasom. Do pretekov preto z Pole Position odštartoval Verstappen.
Veľkú cenu vyhral Hamilton, napriek 10 sekundovému trestu za vyradenie Maxa Verstappena z pretekov, pred Charlesom Leclercom a tímovým kolegom Valtterim Bottasom.
Podľa vyjadrení tímového šéfa Red Bullu Christiana Hornera pôsobilo na Maxa Verstappena počas havárie v dôsledku kolízie s Lewisom Hamiltonom preťaženie v sile 51G. Ešte počas pretekov bol holandský pretekár prevezený do nemocnice. V ten istý deň bol Verstappen prepustený z nemocnice, potom ako testy ukázali že nemá žiadne zdravotné problémy.
Výsledky.
Šprintová Kvalifikácia.
Poznámky:
Cesnakovité

Cesnakovité môže byť:
Patúch

Patúch () je sedlo v hrebeni Súľovských vrchov. Leží východne od Hradnej, miestnej časti obce Súľov-Hradná. Nachádza sa v CHKO Strážovské vrchy. Lokalitou prechádza Medzinárodná diaľková turistická trasa E3.
Poloha.
Nachádza sa vo východnej časti Súľovských vrchov, v geomorfologickom podcelku Súľovské skaly. Leží v Žilinskom kraji, v okrese Bytča a v katastri obce Súľov-Hradná.
Južne od sedla leží vrch Žibrid (), severným smerom sa dvíha hrebeň, smerujúci k vrchu Kečka (). Východnú časť hrebeňa a sedla odvodňujú prítoky Svinianky do Rajčanky, západné svahy odvodňuje riečka Hradnianka do Váhu. 
Opis.
Výrazné sedlo narušuje inak výškovo celistvý a ťažko dostupný hrebeň Súľovských vrchov. Z východnej strany je zakončením rovnomenného údolia, ktoré je odbočením údolia Svinianky. Z tohto smeru vedie i lesná cesta, ktorou je sedlo dostupné najmä horským cyklistom. Zo západu vedie do sedla poľná cesta z Hradnej. V sedle je križovatka značených turistických trás. 
Prístup.
Sedlom vedie hlavný hrebeň a ním vedúca Medzinárodná diaľková turistická trasa E3 v trase zeleno značeného turistického chodníka.
Lužný most

Lužný most je diaľničný most cez Dunaj v Bratislave, ktorý je súčasťou Dunajského súmostia. Je súčasťou diaľničného obchvatu D4. Dĺžka mosta je 2 939 metrov vďaka čomu je najdlhším diaľničným mostom na Slovensku, šírka je a rozloha cca .
Autorom projektu bola spoločnosť Dopravoprojekt v spolupráci s Torroja Ing. a BGG Consult. S výstavbou sa začalo v roku 2018, pri stavbe sa použila technológia výsuvnej skruže.
Názov.
Názov mosta vyberali občania na základe ankety Ministerstva dopravy v lete v roku 2020. Podľa vzácneho územia Lužných lesov, akých v Európe nie je veľa, bol prijatý návrh označenia Lužný most. Tento názov zvíťazil v ankete s viac ako 50 000 hlasmi nad druhým finálovým názvom – Jarovský most.
Otvorenie.
Most bol odovzdaný do užívania 26. septembra 2021. Jeho odovzdávanie však bolo spojené s problémami, nakoľko došlo k oneskoreniu a celá diaľnica sa otvorila len čiastočne. Zároveň je to „najmladší“ bratislavský most.
Kardanový hriadeľ

Kardanový hriadeľ (iné názvy: kardan, ľudovo: "kardán", staršie alebo ľudovo: Cardanov hriadeľ; pomenovaný po Gerolamovi Cardanovi) je usporiadanie mimobežných hriadeľov s jedným, alebo viacerými kĺbmi prenášajúcich krútiaci moment. Uhol zalomenia mimobežných hriadeľov sa môže počas prevádzky meniť. Pojem kardanový hriadeľ sa príležitostne používa pre hriadele s kĺbmi s konštantnou rýchlosťou rotácie (hnaný aj hnací hriadeľ má počas celej rotácie okolo svojej osi rovnakú uhlovú rýchlosť) - homokinetické kĺby.
Názov kardanový hriadeľ je odvodený od kardanového kĺbu.
Vlastnosti kardanového hriadeľa.
Univerzálny kĺb nie je homokinetický. Preto sa stredný spojovací hriadeľ otáča inou, polzujúco-nekonštantnou rýchlosťou, ako hnaný hriadeľ. Avšak spojením dvoch univerzálnych kĺbov vznikne kardananov hriadeľ (príp. dvojitý kardanov kĺb), ktorý za vhodných podmienok (rovnaký uhol zalomenia medzi hriadeľmi) homokinetické vlastnosti ako celok má. Pri malých uhloch zalomenia môže funkciu univerzálneho kĺbu prevziať hardy spojka a jej pružný element.
Levica

Levica môže byť:
Moše Aram

Moše Aram ( hebrejsky : משה ארם, rodným menom Moše Kazanovski, * 7. august 1896 - † 14. október 1978 ) bol izraelský politik a poslanec Knesetu za strany Mapam, Achdut ha-ÁVOD-Po'alej Cijon, Ma'arach, Izraelská strana práce a opäť Ma'arach .
Životopis.
Narodil sa v meste Lijady vo vtedajšej Ruskej ríši (dnes Bielorusko ). Študoval na židovské základnej škole a židovskej strednej škole v meste Homel. Študoval na inštitúte psychoneurologie v Petrohrade a právo na Moskovskej univerzite. Pôsobil ako riaditeľ strednej školy v Kaunase. V roku 1924 presídlil do dnešného Izraela, kde pracoval v stavebníctve a pri budovaní ciest. 
Politická dráha.
Angažoval sa v strane Po'alej Cijon, bol členom jej ústredného výboru. V tomto hnutí pôsobil aj po presídlení do dnešného Izraela. V rokoch 1935 - 1937 bol jej vyslancom v USA. V rokoch 1924 - 1935 bol členom zamestnaneckej rady v Tel Avive, od roku 1926 bol členom mestskej samosprávy v Tel Avive. Počas Španielskej občianskej vojny bol republikánskou vládou pozvaný do Španielska. V roku 1946 zasadal v organizačnom výbore Židovskej agentúry, zasadal vo výkonnom výbore odborovej centrály Histadrut, riadil tu aj oddelenie pre mobiliazaciu a pre demobilizovaných vojakov. 
V izraelskom parlamente zasadol prvýkrát po voľbách v roku 1949, do ktorých išiel za stranu Mapam. Nastúpil do parlamentného výboru pre ekonomické záležitosti, výboru mandátneho a výboru House Committee. Za Mapam kandidoval aj vo voľbách v roku 1951. V priebehu volebného obdobia prešiel do formácie Achdut ha-ÁVOD-Po'alej Cijon. Bol členom výboru pre záležitosti vnútra, výboru pre vzdelávanie a kultúru, výboru pre ústavu, právo a spravodlivosť, výboru House commit a výboru pre verejné služby. Za Achdut ha-ÁVOD-Po'alej Cijon úspešne kandidoval aj vo voľbách v roku 1955. Bol členom výboru práce, výboru pre záležitosti vnútra, výboru pre zahraničné záležitosti a obranu, výboru pre vzdelávanie a kultúru a výboru pre ekonomické záležitosti. Predsedal výboru pre verejné služby. Opätovne sa do parlamentu dostal až po voľbách v roku 1961, znovu na kandidátke Achdut ha-ÁVOD-Po'alej Cijon. Mandát ale získal až dodatočne, v máji 1965, ako náhradník. Stal sa členom finančného výboru. Opätovne bol zvolený vo voľbách v roku 1965, teraz už za formáciu Ma'arach. V priebehu volebného obdobia dočasne prešiel s celou stranou do poslaneckého klubu Strany práce, aby sa potom vrátil k názvu Ma'arach. Predsedal výboru práce, bol členom výboru pre ekonomické záležitosti a výboru House Committee. Predsedal tiež podvýboru pre rozptyl obyvateľstva. Vo voľbách v roku 1969 poslanecký mandát neobhájil.
Apoštolská postupnosť

Apoštolská postupnosť alebo apoštolská sukcesia je kresťanská náuka ktorá hovorí o tom že biskupi sú nasledovníkmi svojich predchodcov a tí sú zase následníkmi svojich predchodcov, až táto línia siaha k apoštolom (preto "apoštolská"). Rôzne kresťanské cirkvi však túto náuku vykladajú rôzne a niektoré ju iným cirkvám neuznávajú. Katolícka cirkev a pravoslávne cirkvi považujú apoštolskú postupnosť za nevyhnutnosť k platnej vysviacke.
Łukasz Szarek

Łukasz Szarek (* 22. februára 1990, Stalowa Wola) je poľský volejbalista. Hráva na pozícii Univerzál. Jeho telesné parametre sú 200 cm výška a 345 cm skok v útoku. Má okrem aj grécke občianstvo. Keď mal 3 roky, s rodinou sa presťahoval do Atén.
V roku 2016 sa stal majstrom Slovenska s tímom VK Bystrina SPU Nitra. Od sezóny 2020/2021 je hráčom VK MIRAD UNIPO Prešov. S prešovským klubom vyhral Slovenský Pohár v 2021 roku.
Klubové úspechy.
Grécka Majstrovstvá:
Slovenska Majstrovstvá:
Rakúska Majstrovstvá:
MEVZA:
Slovenský Pohár:
Spirit (album)

Spirit je štrnásty štúdiový album britskej hudobnej skupiny Depeche Mode. Album bol vydaný 17. marca 2017 hudobnými vydavateľstvami Columbia a Mute. Jedná sa o prvú spoluprácu kapely s producentom Jamesom Fordom.
Zoznam skladieb.
Deluxe vydanie.
Jedná sa o dvojdiskovú edíciu doplnenú o 28 stránkový booklet. Prvý disk je identický s CD štandardného vydania. Druhý disk, nazvaný "Jungle Spirit Mixes", obsahuje 5 bonusových skladieb, ktorými sú remixy skladieb z albumu. Na týchto remixoch sa podieľali Depeche Mode, Matrixxman a Kurt Uenala.
Futbal na Letných olympijských hrách 2020

Futbal na Letných olympijských hrách 2020 sa koná od 21. júla do 7. augusta 2021 v Japonsku. Na futbalovom turnaji mužov sa zúčastní 16 tímov, na turnaji žien 12 tímov.
Turnaje sa hrajú v Tokiu a v ďalších piatich mestách Japonska vrátane Kásimia, Saitima, Sapporo, Sendai a Jokohamy.
Finále mužov sa uskutoční na Nissan Stadium v Jokohame. Finále žien sa uskutoční na Novom národnom štadióne v Tokiu. V kategórii mužov je podľa predpisov FIFA obmedzený vekový limit hráčov do 23 rokov s tým, že na súpiskách jednotlivých tímoch môžu byť nominovaní najviac traja hráči starší ako 23 rokov. Keďže každý zo zúčastnených tímov má na súpiske 22 hráčov či hráčok.
S&amp;P 500

S&amp;P 500, skratka pre Standard and Poor's 500 v USA, je akciový index ktorý zahŕňa akcie 500 najväčších spoločností kótovaných na burzách v USA. Mnoho investorov to považuje za najlepší indikátor amerického fondového trhu. Index zahŕňa 500 vedúcich spoločností a pokrýva asi 80% dostupnej trhovej kapitalizácie. V praxi veľa z 500 kótovaných spoločností má iba obmedzený vplyv na dynamiku indexu. Desať najväčších akciových fondov v S&amp;P 500 malo na konci júna 2021 v indexe celkovú váhu, ktorá činila okolo 26,6%.
Index S&amp;P 500 bol vytvorený v roku 1957 a vypočítava sa pomocou váženej priemernej hodnoty základných akcií, a preto akcie s vyšším trhovým hodnotením majú väčší vplyv na celkovú hodnotu indexu. Od roku 2005 index zohľadňuje počet akcií vo voľnom obchodovaní.
Hlavným kritériom pri výbere spoločností je trhová kapitalizácia, zohľadňuje sa však likvidita akcií, miera rastu, druh činnosti spoločnosti. Akcie finančného sektoru, sektorov informačných technológií a energetiky tvoria takmer polovicu hodnoty indexu. Ak spoločnosť už nespĺňa vyššie uvedené požiadavky, nemá to za následok jej okamžité vymazanie. Hlavným dôvodom vymazania z indexu je jej predaj alebo zlúčenie.
Od začiatku roku 2003 existuje index S&amp;P 500 EWI, v ktorom má všetkých 500 účastníkov rovnakú váhu 0,2%. Index sa upravuje štvrťročne.
Kabasilovci

Kabasilovci alebo Kavasilovci () bola významná byzantská šľachtická rodina známa z historických prameňov od 11. storočia. Zakladateľom rodu bol Kónstantinos Kabasilas, ktorý slúžil cisárovi Bazilovi II. Za vlády cisárovnej Teodory bol v roku 1042 ustanovený stratégom. Buď ten istý alebo iný Kónstantinos bol v tom istom roku menovaný "douxom". Ďalší členovia rodiny slúžili Byzantskej ríši na viacerých postoch, prevažne ako správcovia (napr. Nikéforos, Alexandros). Po nástupe Komnénovcov na byzantský trón vplyv rodu upadol. V 13. storočí viacerí členovia pôsobili v cirkevnej sfére ako metropoliti či arcibiskupi v balkánskej časti Byzantskej ríše, resp. v Epirskom despotáte. Jednotlivé pramene sa líšia v názoroch, či šlo o jednu alebo viacero osôb, keďže všetky niesli meno Kónstantinos (pozri Konštantín II. Kabasilas). Na významnejšie mocenské posty sa Kabasilovci znovu dostali v 13. a 14. storočí. Démétrios získal post "mega papia", Theodóros post "logotheta" a Alexios titul "veľkého (megas) konostaula". Centrum rodových aktivít sa nachádzalo v južnom Balkáne, kde vlastnili viacero statkov v okolí Solúna. Aj v 14. storočí členovia rodu pôsobili na cirkevných postoch a viacerí boli spisovateľsky činní (Neilos Kabasilas, Nikolaos Kabasilas).
Kónstantinos Kabasilas

Kónstantinos Kabasilas (, iné prepisy: Konstantinos Kabasilas, Konstantinos Kavasilas, a i.) môže byť:
Konštantín II. (ochridský arcibiskup)

Svätý Konštantín II. Kabasilas, vlastným menom Kónstantinos Kabasilas (, iné prepisy pozri pod Kónstantinos Kabasilas; * neskoré 12. storočie?† po 1262) bol významný byzantský pravoslávny biskup. Postupne biskup strumický (tiberiupolský), metropolia dyrrhachijský (dračský) a arcibiskup ochridský. Istý Kónstantinos sa spomína aj ako biskup grebenonský. Jeho bratom bol Ióannes Kabasilas, minister na dvore epirského despotu Michala II. Komnéna. Jeho pamiatku si Pravoslávna cirkev pripomína 18. októbra.
Nicejský cisár Teodor II. Laskaris Konštantína pre postavenie jeho brata upodozrieval z podpory Epiru, v dôsledku čoho Konštantína uväznil. Z väzenia bol prepustený až v roku 1259 cisárom Michalom VIII. Palaiologom. Po návrate do Ochridu správy o ňom miznú. Posledným svedectvom o ňom bol nápis na ikone z roku 1262. Bol adresátom niekoľkých listov s kánonickoprávnou tematikou a zrejme autorom niekoľkých hymnografických spisov. Súdiac podľa fresiek z Chrámu Maky Božej v Ochride (12941295) bol už krátko po jeho smrti uctievaný ako svätý.
Sammy James, Jr.

Samuel James Buonaugurio, Jr. (* 20. júl 1972 alebo 1973, Tenafly, New Jersey, USA), známy ako Sammy James, Jr. alebo King Vitamin, je americký spevák, gitarista, skladateľ a producent. Je frontmanom a spoluzakladateľom skupiny The Mooney Suzuki a zložil hudbu pre rôzne filmy od Disney, Paramount Pictures a Dreamworks.
Životopis.
Pochádza z mesta Tenafly. V roku 1990 absolvoval štúdium na štvorročnej strednej škole Tenafly High School. V roku 1995 a 1997 vydal dve EP s rap rockovou skupinou 2 Skinnee J's, pri prvom EP známou ako Too Skinnee J's, pod pseudonymom King Vitamin. V roku 1996 zverejnil v obchode s gitarami inzerát a keď naň odpovedal Graham Tyler, založili spolu skupinu The Mooney Suzuki. Sammy James, Jr. bol hlavným skladateľom titulnej skladby „Teacher's Pet“ filmu "Škola rocku" z roku 2003. V tejto skladbe ale herec Jack Black nehrá naozaj na gitaru, ale hrá na ňu Sammy. Zložil aj záverečnú skladbu „Tread Lightly Rosie Grier“.
So skupinou The Mooney Suzuki si zahral cameo rolu vo filme "Tropická búrka" a do soundtracku filmu prispeli cover verziami skladieb „I Just Want to Celebrate“ a „All Along the Watchtower“.
V roku 2008 Sammy James, Jr. mentoroval mladého rockera v epizóde ocenenej série televízie MTV s názvom "Made".
Ladislav Kušnír

Ing. arch. Ladislav Kušnír, PhD. (* 16. júl 1929, Blažice – † 25. december 2010, Bratislava) bol slovenský architekt, ktorý vyučoval na Fakulte architektúry Slovenskej technickej univerzity v Bratislave. Spolu s Jánom Antalom, Ivanom Slameňom a Blaženou Havránkovou napísal učebnú publikáciu pod názvom "" So Slameňom zároveň v autorskom kolektíve s Jozefom Lackom, Arpádom Tesárom a Jozefom Zvarom navrhli výslednú podobu mosta SNP – druhého bratislavského mosta cez Dunaj.
Za jeho celoživotné dielo mu Spolok architektov Slovenska udelil v roku 2010 Cenu Emila Belluša.
Randa Kassis

Randa Kassis () (8. október 1970, Damascus, Sýria) je francúzsko-sýrska politička a popredná sekulárna postava sýrskej opozície. Je prezidentkou platformy Astana sýrskej opozície a zakladateľkou Hnutia pluralitnej spoločnosti.
Životopis.
Členkou sýrskej národnej rady bola do augusta 2012. Randa Kassis je bývalou predsedníčkou Koalície sekulárnych a demokratických Sýrčanov a členkou sýrskej národnej rady. Koalícia sekulárnych a demokratických Sýrčanov, jadro sekulárnej a demokratickej sýrskej opozície, vznikla spojením tuctu moslimských, kresťanských, arabských a kurdských strán, ktoré vyzvali menšiny v Sýrii, aby podporili boj proti vláde Baššár al-Assad.
Kassisová už nie je členkou sýrskej národnej rady. Bola vylúčená z dôvodu mnohých vyhlásení varujúcich sýrsku opozíciu o vzostupe moslimských fundamentalistov.
Kassis je tiež antropológ a novinár. Vydala tiež knihu s názvom „Krypty bohov“, ktorá je knihou o náboženstvách, ich pôvode a spôsoboch fungovania. Od začiatku sýrskej občianskej vojny 15. marca 2011 sa stala poprednou komentátorkou sýrskeho konfliktu a širšej komplexnosti Arabskej jari a budúcnosti regiónu Blízkeho východu.
Randa Kassis iniciovala platformu Astana v roku 2015 po svojej žiadosti adresovanej kazašskému prezidentovi o vytvorenie platformy, ktorá by mohla zhromažďovať umiernených sýrskych protivníkov. Prvé kolo platformy Astana moderoval kazašský veľvyslanec Bagdad Amreyev a úvodnému zasadnutiu predsedal kazašský minister zahraničných vecí Erland Idrissov. Druhé kolo moderoval prezident Centra politických a zahraničných vecí (CPFA) Fabien Baussart.
Randa Kassis sa zúčastnila ženevských mierových rozhovorov v roku 2016 pod hlavičkou moskovských / astanských skupín. Je spolupredsedníčkou Qadri Jamila zo sýrskej sekulárnej a demokratickej opozičnej delegácie. Ostatní členovia opozície ju kritizujú za obhajobu politického prechodu v spolupráci s režimom Bašára Asada a za podporu ruskej intervencie v občianskej vojne.
Randa Kassis sa 30. januárra 2018 spolu s ďalšími členmi platformy Astana zúčastnila na sýrskom národnom kongrese ako prezidentka platformy Astana. Kassis zdôraznil dôležitosť vytvorenia ústavného výboru s cieľom uľahčiť mierový proces v Sýrii, na vytvorení ktorého sa neskôr dohodli OSN a trojka Astana - Rusko, Irán a Turecko.
Rada mládeže Slovenska

Rada mládeže Slovenska, skratka RmS, je slovenské občianske združenie, zamerané na združovanie a spoluprácu mládežníckych organizácií na Slovensku. Rada vznikla v roku 1990. RmS zastrešuje ako nezisková organizácia najväčšie mládežnícke organizácie na Slovensku, orientované na vedu, dobrovoľníctvo, neformálne vzdelávanie či duchovný život. Za svoju úlohu si kladie zastupovať záujmy členských organizácií a záujmy mladých ľudí na Slovensku, ako aj získavať dáta o mladých. V súčasnosti združuje 28 detských a mládežníckych organizácií.
Členské organizácie.
"Aktuálny stav k júlu 2021."
Eucharistický kongres

Eucharistický kongres je v Katolíckej cirkvi stretnutie kňazov, mníchov, rehoľníkov a laikov, ktorého téma je reálna prítomnosť Ježiša Krista v Eucharistii, jedna z najdôležitejších katolíckych doktrín. Na kongres prichádzajú ľudia z veľkých vzdialeností, jeho súčasťou sú zvyčajne veľké sväté omše pod šírym nebom, eucharistické adorácie a iné náboženské aktivity, ktoré trvajú niekoľko dní. Eucharistický kongres sa môže konať na národnej úrovni, alebo môže ísť o medzinárodný eucharistický kongres.
Za patróna eucharistických kongresov sa uznáva františkánsky svätec Paschal Baylón, OFM
Prvý medzinárodný eucharistický kongres sa konal v júni 1881 vo francúzskom Lille.
Sebaláska

Sebaláska alebo samoláska môže byť:
Štefan Rosina

Štefan Rosina môže byť:
Cruzh

Cruzh je švédska melodicko-rocková hudobná skupina založená v roku 2013.
História.
Cruzh čiastočne vzišli zo švédskej glam rockovej skupiny TrashQueen. Po vydaní rovnomenného debutového albumu v roku 2016 skupina odohrala niekoľko živých vystúpení v Anglicku, Walese, Taliansku a vo Švédsku. Skupina Cruzh sa ukázala ako energický, zábavný a milovaný živý počin. Začiatkom roka 2019 sa k skupine pripojil spevák Alex Waghorn a čoskoro skupina začala nahrávať druhý štúdiový album "Tropical Thunder".
Všetci štyria členovia pôsobia ako skladatelia skupiny a medzi ich vplyvy patria Def Leppard, Van Halen, FM, Kiss, Bon Jovi, Firehouse a Bryan Adams.
Zoznam biologických článkov/!

Tento index bol automaticky vygenerovaný podľa tejto . Obsahuje 1 článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
-ó.
-óza
Červený zoznam IUCN

Červený zoznam IUCN (tiež Červený zoznam ohrozených druhov) je zoznam ohrozených živočíchov a rastlín, ktorý vydáva každé dva roky Medzinárodná únia na ochranu prírody a prírodných zdrojov (IUCN). Posledný krát bol červený zoznam IUCN vydaný v júni 2014. Je na ňom uvedených 63 837 druhov, z ktorých 19 817 je ohrozených vyhynutím.
Stupeň ohrozenia je určovaný niekoľkými kategóriami a podkategóriami, od kategórií vyhynutých (či vymretých), cez stredné stupne ohrozenia, až po kategóriu označujúcu také druhy, ktoré nie sú vôbec ohrozené. Tieto kategórie sú určené celosvetovo ohrozeným druhom, u ktorých sa jedná o ohrozenie regionálne.
Reuters

Reuters je spravodajská agentúra, ktorú v roku 1851 v Londýne založil německo-židovský imigrant Paul Julius Reuter (* 1816†1899) ako prvú anglickú tlačovú agentúru. 
"Agentúra Reuter 's Telegram Company" najprv vysielala komerčné správy, v roku 1858 sa stali jej predplatiteľom prví vydavatelia novín. Prvá mimoeurópska pobočka bola založená v roku 1865 v egyptskej Alexandrii, už o rok neskôr to bola prvá ázijská pobočka v Bombaji a nakoniec roka 1874 bola založená prvá juhoamerická pobočka v čilskom Valparaíso. 
Pri dôraze na využívanie modernej techniky v roku 1982 agentúra začala používať elektrický prenos dát priamo do novín, ako prvá vysielala v roku 1925 správy rozhlasom, od roku 1927 používala ďalekopis a bola tiež prvou súkromnou firmou, ktorá v roku 1962 pre prenos správ použila satelit.
V roku 1984 sa agentúra stala akciovou spoločnosťou. Proti ovládnutiu inou agentúrou sa poistila založením spoločnosti "Feuters Founders Share", ktorá drží špeciálnu zakladateľskú akciu a môže vetovať vstup nových akcionárov. V roku 2008 došlo k fúzii s kanadskou spoločností Thomson Corporation, ktorá sa špecializovala na poskytovanie finančných informácií a teraz nesie agentúra názov "Thomson Reuters", sídlo má v New Yorku. V súčasnosti tvorí predaj dát finančným trhom 90% zisku, zvyšných 10% pripadá na spravodajstvo.
Pensacola (Florida)

Pensacola je mesto v okrese Escambia County v štáte Florida v USA.
K roku 2010 tu žilo 51 923 obyvateľov. S celkovou rozlohou 102,7 km² bola hustota zaľudnenia 956,8 obyvateľov na km².
Mesto je prístavom v zátoke Pensacola Bay, ktorý je od vôd Mexického zálivu chránený ostrovom Santa Rosa. Juhozápadne od mesta pri Warringtone sa nachádza veľká letecká základňa letectva United States Navy. Je tiež základňou leteckej akrobatickej skupiny "Blue Angels". V meste sa nachádza University of West Florida, ktorej kampus leží severne od centra mesta.
Červené pleso

Červené pleso v staršej literatúre Červené pleso kežmarské, Červené kežmarské pleso (, , ) je najväčšie z plies v Červenej doline na jej dolnom stupni, bezprostredne nad jazerným prahom.
Rozloha.
Má veľmi premenlivú pobrežnú líniu, vďaka ktorej často mení svoje rozmery. Má rozlohu je dlhé a široké. Dosahuje maximálnu hĺbku . Má objem . Leží v .
Názov.
Zdanlivo červenkasté sfarbenie vody niektorí vedci, ktorí navštívili dolinu, vysvetľovali pobrežným porastom červeného lišajníka "Lecidea confluens" alebo obsahom železa v jazernej vode. Pozorný pozorovateľ však zbadá, že skaly v piesku majú jemnoružovú patinu, od ktorej zdá sa byť voda trochu červenkavá. Zdá sa, že je to skutočne tak, ale k tomu môže prispievať aj hra svetla a farieb, ktoré sa odrážajú od hladiny plesa.
Okolité vrcholy
Vodný režim.
Z plesa vyteká Červený potok. Pleso v horúcich letách takmer vysychá. Rozmery plesa v priebehu času znázorňuje tabuľka:
Turistika.
Vstup do doliny: z autobusovej zástavky Biela voda chodníkom po značke cez Šalviový prameň na Chatu pri Zelenom Plese, odkiaľ pokračuje smerom na severozápad serpentínami do Červenej doliny.
Albany (Georgia)

Albany je krajské mesto v Dougherty County v americkom štáte Georgia. Mesto sa nachádza v juhozápadnej časti štátu. V roku 2011 tu žilo 77 595 obyvateľov, a preto je mesto 8 najväčšie v Georgii.
Demografia.
Podľa sčítania ľudí v roku 2010, žilo v meste 77 434 obyvateľov, 29 781 domácností, a 18 515 rodín. V roku 2011 žilo v meste 35 797 mužov (46,1%), a 41 798 žien (53,9%). Priemerný vek obyvateľov je 31 rokov.
Columbus (Georgia)

Columbus je mesto v Muscogee County v Georgii v USA. V roku 2011 žilo v meste 194 107 obyvateľov.
Demografia.
Podľa sčítania ľudí v roku 2010 žilo v meste 189 885 obyvateľov, 72 124 domácností a 47 686 rodín. V roku 2011 žilo v meste 90 427 mužov (48,6%), a 95 461 žien (51,4%). Priemerný vek obyvateľov je 33 rokov.
RC Cola.
V roku 1905 tu lekárnik Claud A. Hatcher začal predávať svoje nápoje pod značkou "Royal Crown" (RC), medzi ktoré patrí tretí najpopulárnejší kolový nápoj na svete - RC Cola.
Pozemný hokej na Letných olympijských hrách 1920

Pozemný hokej na Letných olympijských hrách 1920 bol turnaj v pozemnom hokeji v rámci multišportového podujatia Letných olympijských hier 1920. Konal sa v Antverpách, v Belgicku v dňoch od 1.5. septembra 1920, za účasti 4 mužských tímov. Hokejový turnaj sa na hrách organizuje od roku 1908 a toto bolo jeho 2. vydanie. Zápasy sa hrali na štadióne Beerschot Stadion. Titul obhájilo , ktoré sa v jedinej hranej skupine umiestnilo pred a .